Diari Oficial de la Generalitat Valenciana


Sumari del DOGV 773, del 29-02-1988 (1988/810651)

DECRET 26/1988, de 22 de febrer, del Consell de la Generalitat Valenciana, pel qual es regula la integració, en els règims estatutaris de la Seguretat Social, de determinat personal d'Institucions Sanitàries de l'extingit Organisme Autònom Administració Institucional de la Sanitat Nacional.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/02/22/26/dof/vci/html**

### Dades del document

Número de DOGV
:   773

Data del DOGV
:   29-02-1988

Secció del DOGV
:   DISPOSICIONS GENERALS

Número del document
:   1988/810651


Data del document
:   22-02-1988

Organisme emissor
:   Conselleria d'Administració Pública

Tipus de document
:   Decret

Decret 26/1988, de 22 de febrer, del Consell de la Generalitat Valenciana, pel qual es regula la integració, en els règims estatutaris de la Seguretat Social, de determinat personal d'Institucions Sanitàries de l'extingit Organisme Autònom Administració Institucional de la Sanitat Nacional.  
El Reial Decret 187/1987, de 23 de gener, suprimí l'Organisme Autònom Administració Institucional de la Sanitat Nacional, establí que les Institucions Sanitàries les quals s'esmentaven en l'annex d'aquest Reial Decret, s'incorporaren a la Xarxa Assistencial de l'Institut Nacional de la Salut, i regulà d'altra banda, en la disposició transitòria segona, la integració de determinat personal d'aquestes Institucions Sanitàries en els règims estatutaris de la Seguretat Social, mitjançant el reconeixement d'un dret d'opció, amb homologació prèvia de places i d'acord amb els termes i les condicions que reglamentàriament s'establiren.  
Entre les Institucions Sanitàries afectades per aquesta integració es trobaven diverses ubicades a la nostra Comunitat (Sanatori Cardiovascular de San Vicente del Raspeig, d'Alacant; Hospital de Malalties del Tòrax «La Magdalena», de Castelló de la Plana; Hospital de Malalties del Tòrax «Doctor Moliner», de Bétera; Sanatori Marítim Nacional «La Malvarrosa», de Valencia i Hospital Comarcal d'Ontinyent).  
En virtut del Reial Decret 1612/1987, de 27 de novembre, sobre traspàs a la Generalitat Valenciana de les funcions i els serveis de l?Institut Nacional de la Salut, el personal de les esmentades Institucions ha passat a dependre, des de l'1 de gener de 1988, de la Generalitat Valenciana, la qual assumeix l?obligació de respectar els drets que li corresponen en el moment del traspàs i, entre ells, d'optar a la integració en els règims estatutaris de la Seguretat Social, reconeguts pel Reial Decret 187/1987, de 23 de gener.  
Per a possibilitar aquest dret d'opció cal regular-ne el contingut, fixant els termes i les condicions de llur exercici. A tal efecte, es jutja adequat seguir el contingut de les condicions establertes per la recent Ordre de 22 de desembre de 1987, del Ministeri de Sanitat i Consum, reguladora del mateix dret d'opció de la resta del personal procedent d'AISNA, el qual s?integrà en l?Institut Nacional de la Salut en virtut del Reial Decret 187/1987, de 23 de gener.  
En atenció d'aquests motius, a proposta dels Consellers d'Administració Pública i de Sanitat i Consum, i amb la deliberació prèvia del Consell en la sessió del dia 22 de febrer de 1988,  
DECRETE:  
Article primer  
El personal laboral contractat fix o el personal funcionari de carrera de l?extingit Organisme Autònom AISNA, transferit a la Generalitat Valenciana pel Reial Decret 1612/1987, de 27 de novembre, i no integrat en les escales de caràcter Interdepartamental a què fa referència la disposició addicional novena, 2.a), de la Llei 30/1984, de 2 d'agost, podrà integrar-se en el règim estatutari corresponent de la Seguretat Social, en els termes que estableix aquest Decret.  
Per tal d'exercir aquest dret d'opció caldrà que aquest personal es trobe en qualsevol dels supòsits previstos en els apartats A), B) o C) de l?article primer de l?Ordre de 22 de desembre de 1987, del Ministeri de Sanitat i Consum, que s'entendran referits a les Institucions Sanitàries següents:  
- Sanatori Cardiovascular de San Vicent del Raspeig (Alacant).  
- Hospital de Malalties del Tòrax «La Magdalena», de Castelló de la Plana.  
- Hospital de Malalties del Tòrax «Doctor Moliner», de Bétera (València).  
- Sanatori Marítim Nacional «La Malvarrosa», de València.  
Hospital Comarcal d'Ontinyent (València).  
Article segon  
No podran exercitar el dret d'opció, tot i que estiguen prestant serveis a les Institucions Sanitàries relacionades en l?article anterior:  
a) Els funcionaris de carrera no inclosos en l'article anterior i els d'ocupació interina qualsevol que en siga la procedència.  
b) El personal que tinga la condició de contractat administratiu en qualsevol de les modalitats.  
c) El personal laboral que no tinga la condició de fix.  
Les persones incloses en aquestos supòsits podran seguir prestant serveis en els hospitals susdits, amb els límits temporals i els condicionaments que es deriven, si s'escau, dels contractes i nomenaments laborals o administratius corresponents.  
Article tercer  
El règim, les condicions i els efectes aplicables a l?opció, i també al no exercici d'aquesta, seran els que conté, expressament, l?Ordre esmentada de 22 de desembre de 1987, l'annex número 1 inclusivament, el qual estableix la taula d'homologacions. Tot l'articulat d'aquesta Ordre serà de plena aplicació, sense més excepcions que les determinades expressament per aquest Decret.  
Article quart  
Les sol·licituds, complint els requisits documentals necessaris en cada cas, aniran adreçades a la Conselleria de Sanitat i Consum que serà l?òrgan encarregat de resoldre-les.  
Totes les referències que l'Ordre de 22 de desembre de 1987 efectua a la Secretaria General d?assistència Sanitària i a les Direccions Provincials de l'Insalud s'entendran fetes, respectivament, en favor de la Conselleria de Sanitat i Consum i de les Delegacions del Servei Valencià de Salut de cada província.  
Article cinqué  
La Comissió que preveu l'article nové de l'Ordre de 22 de desembre de 1987, estarà formada paritàriament per representants de les Conselleries de Sanitat i Consum, Administració Pública i Economia i Hisenda i de les Centrals Sindicals més representatives de l'extingida AISNA.  
Article sisé  
El termini de quaranta dies per a exercitar el dret d'opció, a què fa referència l'article vuité de l'Ordre de 22 de desembre de 1987, es computarà a partir de l'endemà de l'entrada en vigor d'aquest Decret.  
DISPOSICIO FINAL  
Es facultada la Conselleria de Sanitat i Consum, amb informe previ de la d?Administració Pública, per a dictar les disposicions i adoptar les mesures que calguen per a la interpretació, l'aplicació i el desplegament d'aquest Decret, el qual vigirà el mateix dia de la publicació en el Diari Oficial de la Generalitat Valenciana.  
València, 22 de febrer de 1988.  
El President de la Generalitat,   
JOAN LERMA I BLASCO  
El Conseller de Sanitat i Consum,   
JOAQUIM COLOMER SALA  
El Conseller d?Administració Pública,   
JOAQUIM AZAGRA ROS


Còpia Permalink ELI